
Kasutusloa andmine (Kangelaste prospekt L3)

1. ASJAOLUD JA MENETLUSE KÄIK
26.06.2019 laekus ehitisregistri keskkonda läbivaatamiseks Kangelaste prospekt L3 ehitatud sademeveekanalisatsioonile, ehitisregistri kood 	220872623, kasutusloa taotlus  nr. 1911371/12112-1.
Taotlusele on lisatud ehitusprojekt „NARVA LINNAS PÄHKLIMÄE LINNAOSAS ASUVA LAHKVOOLSE SADEMEVEEKANALISATSIOONI PÕHIPROJEKTI KOOSTAMINE. 188902_PP_Rahu-tn-SK-OSA2_2018“, projekteerija OÜ Keskkonnaprojekt

26.06.2019  on ehitisregistri  keskkonnas, koduleht www.ehr.ee, genereeritud kasutusloa eelnõu nr  1912371/09742, menetlus nr 176640 ning eelnõu on suunatud kooskõlastamiseks Linnamajandusametile, AS Gaasivõrk, AS Narva Vesi, AS Enefit Energiatootmine, AS Narva Soojusvõrk, OÜ VKG Elektrivõrgud, AS Telia Eesti, geodeesia ja maakorralduse- ja järelevalve osakonnale.

Kasutusloa menetlus toimus ehitisregistri elektroonilises keskkonnas. Ehitusdokumentatsioonis  on avastatud puudused ning kasutusloa taotlus on ehitisregistri elektroonilise keskkonna kaudu mitu korda puuduste kõrvaldamiseks tagastatud. Esitatud dokumentatsiooni läbivaatamise käigus oli avastatud, et omanikujärelevalve tegijal, kes teostas objektil ehitustööde üle omanikujärelevalvet, puudus seadusandlusega nõutud omanikujärelevalve tegemiseks kvalifikatsiooni tase.  

08.09.2020 laekus edaspidiseks menetlemiseks ehitisregistri elektroonilisse keskkonda kõrvaldatud puudustega kasutusloa taotlus nr   1911371/12112-5. On genereeritud uus kasutusloa eelnõu nr   1912371/09742-5. Taotlusele on lisatud ehitatud sademeveetorustiku audit „Narva Rahu ja Kangelaste sademevee kordus audit Narva_Rahu_ja_Kangelaste_sademevee_kordus_audit.“, auditi koostaja OÜ Sweco EST. Auditi koostamise eesmärk on „Kordusauditi eesmärgiks on varasemalt teostatud auditi aluseks olevatele Rahu tänava ja Kangelaste L3 sademeveetorustikule kasutusloa andmise lubamine või milliseid tegevusi on vaja teostada, et kasutusluba saada.“ Auditi hinnangu kohaselt „Torustik on auditeeritud ulatuses kasutamiseks kõlbulik ja torustikule võib väljastada kasutusloa“

10.09.2020 kooskõlastasid kasutusloa väljastamiseks ehitisregistri elektroonilises keskkonnas kõik kaasatud isikud  kasutusloa taotluse.

Seega, ehitusseadustiku § 55 kohaselt puuduvad Kangelaste prospekt L3 ehitatud sademeveekanalisatsioonile, ehitisregistri kood 220872623 kasutusloa andmisest keeldumise põhjused ning kasutusloa võib väljastada. 

2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt annab kasutusloa kohaliku omavalitsuse üksus, kui seadusega ei ole sätestatud teisiti.
2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt on järelevalve osakonna põhiülesandeks ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

3. OTSUS
       Väljastada Kangelaste prospekt L3 ehitatud sademeveekanalisatsioonile, ehitisregistri kood 220872623 kasutusluba.



4. RAKENDUSSÄTTED
4.1. Korraldus jõustub seadusega sätestatud korras. 
4.2.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

